Document ID: 32000R1577

Κανονισμός (ΕΚ) αριθ. 1577/2000 της Επιτροπής
της 19ης Ιουλίου 2000
σχετικά με τον καθορισμό της ισοτιμίας που εφαρμόζεται σε ορισμένες άμεσες ενισχύσεις και η οποία έχει ως γενισιουργό αίτιο την 1η Ιουλίου 2000
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ(1),
τον κανονισμό (ΕΚ) αριθ. 1410/1999 της Επιτροπής(2) που τροποποιεί τον κανονισμό (ΕΚ) αριθ. 2808/98(3) περί λεπτομερειών εφαρμογής του γεωργονομισματικού καθεστώτος του ευρώ στο γεωργικό τομέα, και ιδίως το άρθρο 2,
Εκτιμώντας τα ακόλουθα:
(1) Το γενεσιουργό αίτιο της ισοτιμίας που εφαρμόζεται στις ενισχύσεις για τις αροτραίες καλλιέργειες και τα όσπρια με σπόρους είναι η έναρξη της περιόδου εμπορίας για την οποία χορηγείται η ενίσχυση, όπως καθορίζεται στο άρθρο 4 παράγραφος 1 του κανονισμού (ΕΚ) αριθ. 2808/98, όπως τροποποιήθηκε από τον κανονισμό (ΕΚ) αριθ. 1410/1999.
(2) Η προαναφερόμενη ισοτιμία καθορίζεται από το άρθρο 4 παράγραφος 3 του κανονισμού (ΕΚ) αριθ. 2808/98 και είναι, ιδίως, ίση προς το μέσο όρο ο οποίος υπολογίζεται pro rata temporis των ισοτιμιών που εφαρμόζονται κατά τη διάρκεια του μήνα που προηγείται της ημερομηνίας του γενεσιουργού αιτίου η οποία είναι η 1η Ιουλίου 2000.
(3) Η ισοτιμία που πρέπει να εφαρμοστεί για την ενίσχυση στο λυκίσκο, η οποία, προβλέπεται στο άρθρο 12 του κανονισμού (ΕΟΚ) αριθ. 1696/71 του Συμβουλίου(4), όπως τροποποιήθηκε τελευταία από τον κανονισμό (ΕΚ) αριθ. 191/2000(5), καθορίζεται επίσης με τον προαναφερόμενο τρόπο από το άρθρο 1 του κανονισμού (ΕΟΚ) αριθ. 1793/93 της Επιτροπής, της 30ής Ιουνίου 1993, για το γενεσιουργό αίτιο των γεωργικών ισοτιμιών που θα χρησιμοποιηθούν στον τομέα του λυκίσκου(6), όπως τροποποιήθηκε τελευταία από τον κανονισμό (ΕΚ) αριθ.1410/1999,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η εφαρμοστέα ισοτιμία:
- για τις ενισχύσεις που αναφέρονται στην παράγραφο 1 του άρθρου 4 του κανονισμού (ΕΚ) αριθ. 2808/98 και για τις οποίες η ημερομηνία του γενεσιουργού αιτίου είναι η 1η Ιουλίου 2000 και
- για την ενίσχυση στο λυκίσκο που προβλέπεται στο άρθρο 12 του κανονισμού (ΕΟΚ) αριθ. 1696/71,
περιλαμβάνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιουλίου 2000.

Labels: 2
17
6